ລັດຖະມົນຕີຕ່າງປະເທດ Kerry ຈະພົບປະກັບ ປະທານາທິບໍດີ ຣັດເຊຍ ທ່ານ Vladimir Putin 
ລັດຖະມົນຕີຕ່າງປະ​ເທດ ສຫລ ທ່ານ John Kerry ມີ​ກຳນົດ​​ໄປເຖິງ ນະຄອນຫລວງ​ມົສ​ກູ ​ເພື່ອ​ສົນທະ​ນາຫາລື​​​ເລື້ອງຊີ​ເຣຍ ກັບ​ປະທານ​າທິບໍດີຣັດ​ເຊຍ ທ່ານ Putin.
ລັດຖະມົນຕີ ຕ່າງປະເທດ ສະຫະລັດ ທ່ານ John Kerry ມີກຳ ນົດໄປເຖິງ ນະຄອນຫລວງມົນກູ ເພື່ອສົນທະນາຫາລືກ່ຽວກັບ ເລື້ອງຊີເຣຍ ກັບທານາທິບໍດີຣັດເຊຍ ທ່ານ Vladimir Putin ແລະລັດຖະມົນຕີ ຕ່າງປະເທດ ທ່ານ Sergei Lavrov ຊີເຣຍ ແລະຢູເຄຣນ ຄາດວ່າຈະເປັນຫົວຂໍ້ສຳຄັນໃນລາຍການ ປະຊຸມ ກະຊວງຕ່າງປະທດສະຫະລັດ ກ່າວວ່າ ການຢ້ຽມຢາມ ໄດ້ຖືກຈັດແຈງຫລັງຈາກ ປະທາ ນາທິບໍດີ Putin ໄດ້ປະກາດ ໃນອາທິດແລ້ວນີ້ວ່າ ຣັດເຊຍໄດ້ຖອນກຳລັງທະຫານບາງສ່ວນ ຂອງຕົນອອກຈາກຊີເຣຍ ກະຊວງຕ່າງປະເທດ ສະຫະລັດ ກ່າວວ່າ ທ່ານ Kerry ແລະບັນດາເຈົ້າໜ້າທີ່ຣັດເຊຍ ຈະສົນທະນາກັນຫາລືກັນວ່າ ຈະໃຫ້ການຄໍ້າປະກັນຢ່າງໃດເພື່ອໃຫ້ ການຍຸດຕິຄວາມ ເປັນປໍລະປັກດຳເນີນຕໍ່ໄປຢູ່ໃນຊີເຣຍ ການໃຫ້ຄວາມຊ່ວຍເຫຼືອດ້ານມະນຸດສະທຳ ພ້ອມທັງການປັບປຸງ ແລະຂະຫຍາຍການປະຕິບັດງານຂອງ ພະນັກງານມະນຸດສະທຳ ເຂົາເຈົ້າຍັງຈະສົນທະນາວ່າ ຈະຊ່ອຍອຳນວຍຄວາມສະດວກແບບໃດ ເພື່ອໃຫ້ມີການ ປ່ຽນແປງທາງການເມືອງໃນຊີເຣຍ ແລະຈະເອົາຊະນະພວກຫົວຮຸນແຮງລັດອິສລາມ ໄດ້ຢ່າງໃດ ກ່ຽວກັບເລື້ອງ Ukraine ນັ້ນ ທ່ານ Kerry ຄາດວ່າ ຈະຮຽກຮ້ອງໃຫ້ຣັດເຊຍ ດຳເນີນ ການຫລາຍຂຶ້ນ ເພື່ອກົດດັນໃຫ້ພວກແບ່ງແຍກດິນແດນນິຍົມຣັດເຊຍ ຢູ່ທາງພາກຕາ ເວັນອອກຂອງ Ukraine ໃຫ້ເຄົາລົບການຢຸດຍິງທີ່ໄດ້ມີການຕົກ ລົງກັນໃນເດືອນແລ້ວນີ້ ທ່ານ Kerry ຍັງຄາດວ່າ ຈະຮຽກຮ້ອງໃຫ້ຣັດເຊຍ ປ່ອຍໂຕນັກບິນ Ukraine ທ່ານນາງ Nadiya Savchenko ຜູ້ທີ່ໄດ້ຖືກຕັດສິນລົງໂທດ ໃນວັນອັງຄານວານນີ້ໃຫ້ຕິດຄຸກເປັນ ເວລາ 22 ປີໃນຂໍ້ຫາສົມຮູ້ຮ່ວມຄິດເພື່ອທຳການສັງຫານ ສະຫະລັດ ກ່າວວ່າ ຄຳກ່າວຫາ ເລົ່ານັ້ນແມ່ນບໍ່ຖືກຕ້ອງ ທ່ານນາງ Savchenko ໄດ້ຖືກຕັດສິນລົງໂທດ ໃນການສົມຮູ້ຮ່ວມຄິດ ໃນປີ 2014 ເພື່ອ ສັງຫານນັກຂ່າວຣັດເຊຍສອງຄົນ ທີ່ໄປລາຍງານຂ່າວສົງຄາມ ຢູ່ພາກຕາເວັນອອກຂອງ Ukraine ໂດຍສັ່ງໃຫ້ຍິງປືນໃຫຍ່ໄປໃສ່ທີ່ເຮັດໃຫ້ເຂົາ ເຈົ້າເສຍຊີວິດ ຢູ່ເມືອງ Lugansk ໃນພາກຕາເວັນອອກຂອງ Ukraine ທ່ານນາງ Savchenko ກ່າວວ່າ ບັນທຶກໂທລະສັບມືຖືພິສູດໃຫ້ເຫັນວ່າ ທ່ານນາງ ໄດ້ ຖືກຈັບໂດຍພວກຫົວຮຸນແຮງນິຍົມມົສກູກ່ອນນັກຂ່າວທັງສອງໄດ້ເສຍ ຊີວິດ